Марија Ласицкене
Марија Александровна Ласицкене, девојачко Кучина (; Прохладни, 14. јануар 1993) руска је атлетичарка специјалиста за скок увис. Трострука је светска првакиња у скоку увис 2015, 2017. и 2019. године. Олимпијска победница у скоку увис у Токију 2020. године.

Биографија 
Атлетиком је почела да се бави са 10 година под вођством Генадија Габријана. У јесен 2010. године се преселила у Волгоград. Тамо је студирала на Волгоградској Академији за физичку културу, а две године је тренирао Борис Гор, након чега је опет тренира Габријан, под чијим вођством је до дана данашњег.

У јуниорској конкуренцији је имала доста успеха на такмичењима. Освојила је сребрну медаљу на Светском првенству младих 2009. у италијанском Бресанонеу са резултатом од 1,85 м. Сребрну медаљу је узела на Европском олимпијском фестивалу младих у Тампереу (1,85 м). Бронзану медаљу је освојила на Светском јуниорском првенству у Барселони (1,88 м).

Марија је на Светском првенству у дворани 2014. освојила златну медаљу. На Европском првенству у дворани 2015. у Прагу је освојила златну медаљу. Победница је Дијамантске лиге у скоку увис за 2014. годину. Прва је атлетичарка која је освојила златну медаљу за неутралне спортисте на СП 2017. у Лондону, а на церемонији доделе медаља уместо химне своје земље слушала је званичну песму првенства.

Висока је 1,80 м, а тешка 60 кг. Чланица је клуба ЦСКА из Москве. Има уговор са произвођачем спортске опреме -{Nike}-. Од 2017. удата је за руског спортског новинара и коментатора Владаса Ласицкаса, од када је узела његово презиме.

Највећи успех је остварила на Олимпијским играма у Токију 2020. када је освојила златну медаљу, скочила је 2,04 метара.

Лични рекорди

На отвореном

У дворани

Значајнији резултати 

 Русија је и даље суспендована из међународних такмичења, тако да је њени спортисти нису могли представљати на овом Првенству. Ипак Марија Ласицкене и још 18 руских спортиста добило је дозволу да могу да учествују под одређеним условима. Такмичили су се под именом „Независни спортисти” () под заставом  и под условима ИААФ.

Види још 
 Европски атлетичари године — Звезде које долазе 2014.

Референце

Спољашње везе 

 Профил на сајту Међународне атлетске федерације
 Профил на сајту Европске атлетске федерације
 Профил на Инстаграму

Рођени 1993.
Руски атлетичари
Скакачи увис
Европски прваци у атлетици у дворани
Светски прваци у атлетици на отвореном
Светски прваци у атлетици у дворани
Освајачи медаља на Европском првенству у атлетици у дворани 2019.
Атлетичари на Летњим олимпијским играма 2020.
Освајачи златних олимпијских медаља
Освајачи медаља на Летњим олимпијским играма 2020.